Елзе Ласкер-Шюлер
Раздяла

Превод от немски: Венцеслав Константинов, —

chitanka.info

Винаги съм искала да те обсипя

С купища любовни думи,

Без покой сега издирваш

Загубените чудеса.

Но засвири ли моята малка латерна,

С теб ще празнуваме сватба.

О, твоите сладки очи

Са мои любими цветя.

А сърцето ти — моето царство небесно…

Позволи ми там да надникна.

Ти целият си от блестяща мента

И толкова отдадено вглъбен.

Винаги съм искала да те обсипя

С купища любовни думи,

Защо ли не го сторих?

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.